OpenLLM-France/wikimedia huggingface dataset:
# Felice Bonetto

Felice Bonetto va ser un pilot de curses automobilístiques italià que va arribar a disputar curses de Fórmula 1.
Bonetto va néixer el 9 de juny del 1903 a Manerbio, prop de Brescia, Itàlia. Va morir el 2 de novembre del 1953 disputant una cursa (la Carrera Panamericana) a Silao, Mèxic.

## A la F1

Va debutar a la segona cursa de la història de la Fórmula 1 disputada el 21 de maig del 1950, el GP de Mònaco, que formava part del campionat del món de la temporada 1950 de F1, de la que va disputar només dues curses.
Felice Bonetto va participar en un total de cinquanta-sis curses puntuables pel campionat de la F1, repartides al llarg d'onze temporades a la F1, les que corresponen als anys entre 1950 i 1960.
També va disputar i guanyar nombroses curses no puntuables pel mundial de la F1.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1950 | Scuderia Milano | Maserati | Maserati Straight-4 | GBR | MON | 500 | SUI 5 | FRA Ret | BEL | | | | 19th | 2 |
| 1950 | Scuderia Milano | Milano Speluzzi | Maserati Straight-4 | | | | | | | ITA NVS | | | 19th | 2 |
| 1951 | Alfa Romeo SpA | Alfa Romeo | Alfa Romeo Straight-8 | SUI | 500 | BEL | FRA | GBR 4 | ALE Ret | ITA 3 | | | 8è | 7 |
| 1951 | Alfa Romeo SpA | Alfa Romeo | Alfa Romeo Straight-8 | | | | | | | | ESP 5 | | 8è | 7 |
| 1952 | Officine Alfieri Maserati | Maserati | Maserati Straight-6 | SUI | 500 | BEL | FRA | GBR | ALE DSQ | HOL | ITA 5 | | 16th | 2 |
| 1953 | Officine Alfieri Maserati | Maserati | Maserati Straight-6 | ARG Ret | 500 | HOL 3 | BEL | FRA Ret | GBR 6 | ALE 4 | SUI 4 | ITA Ret | 9è | 6.5 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 16 | 0 | 2 | 0 | 0 | 17,5 |
# Argyranthemum frutescens

La margarida (Argyranthemum frutescens), és una planta amb flors del gènere Argyranthemum dins de la família de les asteràcies.
Argyranthemum frutescens alimenta les erugues de l'arna Bucculatrix chrysanthemella.

## Descripció

Són arbusts globosos o mates postrades perennes que mesuren de 20 a 80 cm d'alçada. Les fulles són molt lobulades amb de dos a sis lòbuls primaris, linear lanceolades, de fins a 8 cm, obovades, uni o pinnatisectes i peciolades. La seva inflorescència és en corimbe. Els capítols mesuren fins a 2 cm de diàmetre.

## Distribució

És una planta nativa de les Illes Canàries, la qual es pot trobar a Gran Canària, Tenerife, La Palma, La Gomera i El Hierro.

## Usos

És una margarida molt cultivada en jardineria a gran part del món. A herboristeria s'usa com a tònic estomacal i per combatre l'asma. Les fulles s'usen en infusió.

## Taxonomia
### Etimologia

El nom del gènere Argyranthemum prové del grec argyros, que significa "platejat" i anthemom, que significa "planta amb flor". L'epítet específic frutescens prové del llatí que vol dir que produeix rebrots i fa referència a la seva ramificació exuberant.

### Subespècies

Es reconeixen 7 subespècies:
* Argyranthemum frutescens subsp. canariae (Christ) Humphries
* Argyranthemum frutescens subsp. foeniculaceum (Pit.) Humphries
* Argyranthemum frutescens subsp. frutescens
* Argyranthemum frutescens subsp. gracilescens (Christ) Humphries
* Argyranthemum frutescens subsp. parviflorum (Pit. & Proust) Humphries
* Argyranthemum frutescens subsp. pumilum Humphries
* Argyranthemum frutescens subsp. succulentum Humphries

### Sinònims

Els següents noms són sinònims d'Argyranthemum frutescens:
* Chrysanthemum frutescens L.
* Pyrethrum frutescens (L.) Willd.

## Referències

* ↑ «Argyranthemum frutescens». Noms de plantes. Corpus de fitonímia catalana. TERMCAT, Centre de Terminologia. [Consulta: 30 maig 2022].
* 1 2 3 «Argyranthemum frutescens» (en anglès). Plants of the World Online. Royal Botanic Gardens. Kew. [Consulta: 30 maig 2022].
* ↑ Soors, Jan; Muus, Tymo S.T.; Snyers, Snyers «De Canarische endeem Bucculatrix chrysanthemella (Lepidoptera: Bucculatricidae) in België en Nederland». Entomologische Berichten, vol. 76, n. 5, 2016, pàg. 162-164.
* 1 2 Bramwell, David; Bramwell, Zoë. «Flora». A: Flores Silvestres de la Islas Canarias (en castellà). 4a ed.. Madrid: Editorial Rueda SL, 2001, p. 338. ISBN 8472071286.
* ↑ «Argyranthemum frutescens». Plantas útiles: Linneo. Arxivat de l'original el 2013-09-21. [Consulta: 27 octubre 2009].

## Enllaços externs

* Jepson Manual Online Argyranthemum frutescens
# Plaques de matrícula de Brunei

La llei del sultanat estableix que tots els vehicles a motor exhibeixin les plaques de matrícula. El lliurament de les plaques està regulat i administrat pel Departament de Transport Terrestre de Brunei des del 1924 en què va entrar en vigor la Promulgació de motors de tracció i cotxes a motor. Tots els vehicles han de mostrar la mateixa combinació i en els mateixos colors a la placa anterior i posterior del vehicle. El format que tenen és de caràcters blancs sobre fons negre, independentment del vehicle.
La matrícula està formada per una o diverses lletres seguides de fins a quatre xifres sense zeros a l'esquerra (AA1111).

## Dimensions

La forma i la mida de les plaques dels vehicles, a excepció de les motocicletes i scooters, es limiten a, ja sigui 342.9 mm per 215.89 mm o 533,4 mm per 152,39 mm. Les plaques de les motocicletes són generalment més petites, ja siguin en 171,45 mm per 107,95 mm o 215,89 mm per 76,2 mm. La mida de les lletres i les xifres de la matrícula està definit en per ser de 88,9 mm per 63.5 mm per 15.875 mm per a tots els vehicles excepte per a motocicletes, que es defineixen en 63,5 mm per 44.45 mm per 7,9375 mm.

## Tipus
### Família reial

Alguns dels vehicles dels membres de la família reial de Brunei inclòs el sultà i el príncep hereu tenen plaques úniques.

### Vehicles diplomàtics

El format dels vehicles diplomàtic és 11-NN-DC on 11 són dues xifres, NN és el nombre de missió a l'estranger (per exemple, EUA = 9) i DC indica un cotxe diplomàtic. Les plaques tenen un fons blanc amb els dígits en negre.

### Taxis i autobusos

El format per a taxis i autobusos és el mateix que els dels vehicles privats, però les plaques tenen un fons verd amb els dígits també blancs igual que amb els vehicles privats.

### Concessionaris

Les plaques de matrícula temporal se'ls dona als concessionaris d'automòbils perquè els automòbils puguin ser transportats a llocs d'exposició, per a proves de conducció, etc. Aquestes plaques tenen un fons blanc amb dígits vermells.

### Vehicles militars

Els vehicles militars porten unes plaques amb els dígits blancs sobre un fons negre. No obstant això, el sistema de numeració és diferent al dels vehicles privats, tots els vehicles militars estan registrats amb el format MOD1111A, on MOD indica que és el Ministeri de Defensa, seguit de quatre xifres sense zeros a l'esquerra i la "'A'" indica sota quina branca de les forces armades està registrat el vehicle.

## Referències

* ↑ http://www.land-transport.gov.bn/index-old.htm Arxivat 2012-05-06 a Wayback Machine. (anglès)
* ↑ http://home.comcast.net/~markgoodwin4/brunei.htm (anglès)
* 1 2 3 4 5 http://www.land-transport.gov.bn/rules/2.htm Arxivat 2012-02-16 a Wayback Machine. (anglès)
* 1 2 Land Transport Department Rules and Regulations, Commercial Vehicles Arxivat 2008-07-05 a Wayback Machine. - last retrieved 10 agost 2008 (anglès)

## Enllaços externs

* Mark Goodwin's World License Plates (anglès)
# HD 192263 b

El planeta designat com a HD 192263, és un gegant gasós amb una massa que podria ser d'almenys tres quarts de la del planeta Júpiter. Orbita l'estrella en una òrbita circular completant una revolució cada 24 dies aproximadament
L'any 2002 l'existència del planeta es va posar en qüestió: S'havia observat que l'estrella tenia variacions fotomètriques en el seu esclat, que tenien el mateix període i velocitat del planeta. El senyal podia venir d'aquestes variacions en lloc del planeta orbitant l'estrella. Finalment, l'any 2003 es va confirmar l'existència del planeta.

## Referències

* 1 2 Michel Mayor «The CORALIE survey for Southern extra-solar planets. III. A giant planet in orbit around HD 192263» (en anglès). Astronomy and Astrophysics, 2000, pàg. 599–602.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 01-07-2021, pàg. 8. DOI: 10.3847/1538-4365/ABE23C.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* Vogt i cols. «Six New Planets from the Keck Precision Velocity Survey». The Astrophysical Journal, 536, 2000, pàg. 902-914.
* Henry i cols. «A False Planet around HD 192263». The Astrophysical Journal, 577, pàg. L111-L114.

## Enllaços externs

* A new extrasolar planet around the star HD 192263 – el descobriment(anglès)
# El Carig

El Carig és una gran casa pairal situada a pocs quilòmetres de distància de l'antiga església parroquial de Sant Andreu de Llorona al sud-oest del terme municipal i del nucli d'Albanyà (l'Alt Empordà). Actualment la gran pairalia del Carig es troba totalment abandonada i deshabitada, utilitzant-se únicament els corrals pròxims per tal de tancar-hi el bestiar, així com l'antiga casa dels masovers per fer-hi, el pastor, curtes estades. El mas és de planta rectangular, formada per tres cossos d'edificis ben diferenciats; malgrat que disposen d'una tipologia molt unitària, bé podrien haver estat bastits en moments constructius diferents. Els teulats són de dues aigües, amb les vessants vers les façanes principals; estan sostinguts per grans bigues de fusta, cairats, llates i teules col·locades a salt de garsa. El Carig disposa de baixos, pis i golfes. Els primers tenen menudes obertures per a la ventilació de les corts del bestiar; l'accés es realitza pels costats nord i sud. El pis o planta d'habitatge s'organitza a partir d'una gran sala de convit, d'on parteixen les nombroses portes que menen a les cambres, cuina i altres dependències. L'ingrés a aquesta planta noble es fa directament des de l'exterior gràcies al desnivell del terreny. El Carig fou bastit amb pedra del país poc treballada, llevat dels carreus cantoners i els emprats per fer algunes obertures; està sostingut per grans contraforts situats a les façanes de llevant i tramuntana.A les dovelles de la porta principal ubicada a la façana oest es pot llegir, d'esquerra a dreta: I, 7, S, 3. A la llinda d'un dels balcons disposat a la façana nord, una C se situa damunt de la data 1786 tot emmarcat en una forma triangular.

## Referències

* 1 2 «Gran Masia del Caritg». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 gener 2014].
# Usgentia

Usgentia és un gènere d'arnes de la família Crambidae.

## Taxonomia

* Usgentia quadridentale (Zerny, 1914)
* Usgentia vespertalis (Herrich-Schäffer, 1851)

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Felice Battaglia

Felice Battaglia (Palmi, Reggio di Calabria, 23 de maig de 1902 - Bolonya, 28 de març de 1977) va ser un filòsof, escriptor i professor universitari italià.
Exercí de professor a la Universitat de Siena i a la Universitat de Bolonya, de la qual també fou rector. Fou soci de l'Accademia Nazionale dei Lincei des de 1965. S'ocupà d'estudis històrics relacionats amb l'experiència jurídica i política, per després interessar-se sobretot en la investigació teòrica segons els principis de l'espiritualisme cristià. Feu una anàlisi i una crítica de l'idealisme de Giovanni Gentile i de Benedetto Croce i del subjectivisme historicista i s'orientà vers un espiritualisme personalista i una axiologia de valors absoluts.

## Publicacions

* Marsilio da Padova (1928)
* Scritti di teoria dello Stato (1939)
* Il problema morale dell'esistenzialismo (1949)
* Moralità e storia nella prospettiva spiritualistica (1953)
* Moralità e storia nella prospettiva spiritualistica (1954)
* I valori fra la metafisica e la storia (1957)
* I valori della pratica e l'esperienza storica (1959)
* Il concetto del diritto (1962)
* Heidegger e la filosofia dei valori (1967)
* Economia, diretto, morale (1972)
* Rosmini tra l'Essere e i valori (1973)

## Referències

* 1 2 3 4 «Felice Battaglia». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 5 6 7 8 9 «Battàglia, Felice». Treccani - Enciclopedia on line. Istituto della Enciclopedia Italiana [Consulta: 3 novembre 2020].
* ↑ Anzalone, Angelo; Medina Morales, Diego (dir.). El pensamiento jurídico y político de Felice Battaglia.
# Arenaviridae

Arenaviridae és una família de virus d'ARN monocatenari (-) que infecten rosegadors i ocasionalment els humans. L'espècie tipus és Lymphocytic choriomeningitis virus (LCMV); que també inclou l'espècie responsable de la febre de Lassa. Per l'associació epidemiològica amb rosegadors, alguns arenavirus i bunyavirus s'anomenen Robovirus.
En secció transversal s'hi poden observar els ribosomes que el virus ha agafat de l'hoste, que al microscopi electrònic tenen una aparença de granets de sorra.

## Classificació

Fílum: Negarnaviricota
* Subfílum Polyploviricotina
** Classe Ellioviricetes
*** Ordre Bunyavirales
**** Família Arenaviridae

## Bibliografia

* «Chapare Virus, a Newly Discovered Arenavirus Isolated from a Fatal Hemorrhagic Fever Case in Bolivia». Public Library of Science Pathogens. [Consulta: 17 abril 2008].

## Enllaços externs

* Viralzone: Arenavirus
* Detailed genomic and bioinformatic information about Arenaviridae at NIH-funded database.
* Arenaviridae Genomes Arxivat 2017-04-05 a Wayback Machine. database search results from the Viral Bioinformatics Resource Center.
* Google.Org blog info on recent outbreak.
# Haplogrup B del cromosoma Y humà

L'haplogrup B del cromosoma Y humà és un haplogrup format a partir de l'haplotip M60 del cromosoma Y humà. Es troba localitzat a l'Àfrica subsahariana. És un dels més antics i diversos haplotips del cromosoma Y humà. És comú entre els baka i els mbuti, generalment coneguts com a pigmeus.

## Enllaços externs

* Dispersió de l'haplotip B Arxivat 2006-03-20 a Wayback Machine., National Geographic Society
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
# Beliops batanensis

Beliops batanensis és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 2,1 cm de longitud total.

## Distribució geogràfica

Es troba al nord de les Filipines i, possiblement també, a Taiwan.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Smith-Vaniz, W.F. i G.D. Johnson, 1990. Two new species of Acanthoclininae (Pisces: Plesiopsidae) with a synopsis and phylogeny of the subfamily. Proc. Acad. Nat. Sci. Philad. 142:211-260.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# El Golaa-El Maaden-Forgassen

El Golaa-El Maaden-Forgassen (àrab: القلعة المعدن الفرقصان, al-Qalʿa al-Maʿadin al-Furqaṣān) és un municipi tunisià de la governació de Jendouba. El seu centre és el lloc de Ouerguech, adscrit administrativament a la delegació de Ghardimaou. Està situat a la frontera amb Algèria i limita també amb els municipis de Ghardimaou, Jendouba, Oued Mliz i Jaouaouada.El municipi té una base militar avançada per a l'exèrcit tunisià i hi ha instal·lacions de seguretat i frontereres.

## Administració

Constitueix la municipalitat o baladiyya homònima, amb codi geogràfic 22 21 (ISO 3166-2:TN-12).
També forma tres sectors o imades, de la delegació o mutamadiyya de Ghardimaou (22 57):
* El Mâaden (22 57 53)
* Forgassen (22 57 59)
* El Galâa (22 57 62)

## Referències

* ↑ «مواقع واب البلديات» (en àrab). بوابة الجماعات المحلية [Portal de les Col·lectivitats Locals]. وزارة الداخليّة [Ministeri de l'Interior]. [Consulta: 2 novembre 2023].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 65-68. ISSN: 1737-7838 [Consulta: 18 agost 2021].
# Filago (Itàlia)

* Per a altres significats, vegeu «Filago».
Filago (Filàg en dialecte de Bergamo, pronunciat Filàch) és un municipi (comune) dins la Província de Bèrgam a la regió de Lombardia a Itàlia. Es troba a 35 km al nord-est de Milà i a uns 12 km al sud-oest de Bergamo. El 31 de desembre de 2004 tenia 2.876 habitant i ocupava 5, km².
Filago termeneneja amb els municipis de Bonate Sotto, Bottanuco, Brembate, Capriate San Gervasio, Dalmine, Madone, Osio Sopra i Osio Sotto.

## Història

Durant l'Imperi de Roma es va desenvolupar el burg anomenat Marne la primera meció escrita del qual és de l'any 976. Va pertànyer a la República de Venècia des de 1428 que va permetre la reconstrucció del castell de Marne que pertanyia a la família dels Avogadro.
Amb el temps es desenvoluparen petits burgs com els de Rodi i Filago. Sembla que l'etimologia de Filago derivaria del llatí Finis Lacum (la fi del llac).
Hai una unica frazione: Marne.

## Referències

* ↑ Dizionario di toponomastica. Storia e significato dei nomi geografici italiani.
* ↑ Il toponimo dialettale è citato nel libro-dizionario di Dizionario italiano-bergamasco. ISBN 88-87353-12-3.
* ↑ Estadístiques de l'Institut d'Estadistica d'Itàlia Istat.
# Antígona (filla de Feres)

Antígona (Ἀντιγόνη) fou filla de Feres, i es va casar amb Piremos o Cometes amb el que va esdevenir mare de l'argonauta Astèrion.

## Notes i referències

* ↑ Higini, Gai Juli. Poeticon astronomicon. En castellà: Cayo Julio Higino. Fábulas. Astronomía. Edición de Guadalupe Morcillo Expósito. Ediciones Akal, S. A. 2008. Madrid. ISBN 978-84-460-1651-9. P. 53.
# Plaques de matrícula d'Ossètia del Sud

El govern d'Ossètia del Sud que es considera independent de Geòrgia, emet les seves pròpies plaques de matrícula per als vehicles de motor registrats en el territori que controla. El disseny de les plaques es basa en la de les matrícules russes, però les plaques d'Ossètia del Sud no tenen la codificació regional de les plaques russes i la substitueixen per la bandera d'Ossètia del Sud a la part superior esquerra i el codi RSO (Republic of South Ossetia) a sota. Les lletres són en alfabet ciríl·lic, però s'utilitzen només dotze lletres que recorden lletres de l'alfabet llatí: А, В, Е, К, М, Н, О, Р, С, Т, У i Х.
El format és de color blanc amb els dígits negres, i està compost per una lletra, tres xifres i dues lletres més. Els vehicles governamentals utilitzen un format de tres xifres i tres lletres.
El format anterior a 2006 estava compost per quatre xifres seguides per les lletres ЮОР (Юго-Осетинская Республика, nom de la República d'Ossètia del Sud en rus)
Des del 2004, els vehicles amb plaques de Geòrgia estan prohibides a Ossètia del Sud, el mateix que passa amb les plaques de matrícula d'Ossètia del Sud a la resta de Geòrgia.
# Campinematàcies

Les campinematàcies (Campynemataceae) són una família de plantes amb flors monocotiledònies. Conté unes poques espècies de plantes herbàcies perennes endèmiques de Nova Caledònia i Tasmània. El nom del clade deriva dels mots grecs kampylos («corb», «tort») i nema («fil»).

## Característiques

Tenen la base de les fulles fibrosa i persistent. El gènere Campynemanthe té una inflorescència subumbel·lada, l'ovari un poc súper i l'àpex de la fulla dentat; el gènere Campynema té les anteres extrorses i l'ovari ínfer. Aquesta família va ser reconeguda per sistemes de classificació moderns com APG III (2009) i el sistema APWeb (2001 cap endavant).

## Taxonomia

Aquesta família va ser reconeguda per APG III (2009), el Liniar APG III (2009) li assignà el nombre de família 52. La familia ja havia estat reconeguda pel APG II (2003).
2 gèneres segons l'APWeb (visitat el gener de 2009):
* Campynema
* Campynemanthe

## Bibliografia

* «Campynemataceae» (en anglès). Angiosperm Phylogeny Website (Versió 9, juny del 2008, i actualitzat des de llavors), 2001 en endavant. [Consulta: 15 gener 2009].

## Referències

* ↑ Quattrocchi, U. CRC World Dictionary of Plant Names: Common Names, Scientific Names, Eponyms, Synonyms, and Etymology (en anglès). 3. CRC Press, 1999, p. 728. ISBN 9780849326738.
* 1 2 The Angiosperm Phylogeny Group III ("APG III", en orden alfabético: Brigitta Bremer, Kåre Bremer, Mark W. Chase, Michael F. Fay, James L. Reveal, Douglas E. Soltis, Pamela S. Soltis y Peter F. Stevens, además colaboraron Arne A. Anderberg, Michael J. Moore, Richard G. Olmstead, Paula J. Rudall, Kenneth J. Sytsma, David C. Tank, Kenneth Wurdack, Jenny Q.-Y. Xiang y Sue Zmarzty) «An update of the Angiosperm Phylogeny Group classification for the orders and families of flowering plants: APG III.». , 161, 2009, pàg. 105-121. Arxivat de l'original el 2017-05-25. Arxivat 2017-05-25 at Archive-It
* ↑ «Angiosperm Phylogeny Website (Versión 9, juny del 2008)» (en anglès), 2001 en endavant. [Consulta: 12 gener 2009].
* ↑ APG II «An Update of the Angiosperm Phylogeny Group Classification for the orders and families of flowering plants: APG II.». , 141, 2003, pàg. 399-436. Arxivat de l'original el 2019-09-28 [Consulta: 12 gener 2009]. Arxivat 2019-09-28 a Wayback Machine.

## Enllaços externs

* Campynemataceae Arxivat 2007-01-03 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 9 March 2006. http://delta-intkey.com Arxivat 2007-01-03 a Wayback Machine.